Document ID: 31998R0420

ΚΑΝΟΝΙΣΜΟΣ (ΕΚ) αριθ. 420/98 ΤΗΣ ΕΠΙΤΡΟΠΗΣ της 20ής Φεβρουαρίου 1998 για την τροποποίηση του κανονισμού (ΕΟΚ) αριθ. 1756/93 για τον καθορισμό των γενεσιουργών αιτιών των γεωργικών ισοτιμιών που εφαρμόζονται στον τομέα του γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες που θα εφαρμοσθούν στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2), και ιδίως το άρθρο 6 παράγραφος 2,
Εκτιμώντας:
ότι στον κανονισμό (ΕΟΚ) αριθ. 1756/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 569/96 (4), καθορίζονται στο μέρος Β του παραρτήματος τα γενεσιουργά αίτια που εφαρμόζονται στο πλαίσιο του κανονισμού (ΕΟΚ) αριθ. 570/88 της Επιτροπής, της 16ης Φεβρουαρίου 1988, σχετικά με την πώληση σε μειωμένη τιμή βουτύρου και τη χορήγηση ενισχύσεως στην κρέμα γάλακτος, στο βούτυρο και το συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (5), όπως τροποποιήθηκε τελευταία από τον κανονισμό (ΕΚ) αριθ. 531/96 (6) 7 ότι ο κανονισμός αυτός έχει καταργηθεί και έχει αντικατασταθεί από τον κανονισμό (ΕΚ) αριθ. 2571/97 της Επιτροπής (7), ο οποίος έχει εισάγει, επιπλέον, τη δυνατότητα να χρησιμοποιείται η μη ιχνοθετημένη κρέμα γάλακτος στο πλαίσιο αυτού του καθεστώτος ενισχύσεως 7 ότι πρέπει να τροποποιηθεί ο κανονισμός (ΕΟΚ) αριθ. 1756/93 για να ληφθούν υπόψη οι τροποποιήσεις αυτές 7
ότι ο κανονισμός (ΕΟΚ) αριθ. 1756/93, καθόρισε στο μέρος Δ του παραρτήματός του, τα γενεσιουργά αίτια που εφαρμόζονται στις δαπάνες αποθεματοποιήσεως που πρέπει να αποδοθούν από τον πωλητή στην περίπτωση κατά την οποία το βούτυρο ή το αποκορυφωμένο γάλα σε σκόνη που προσφέρεται στη δημόσια παρέμβαση δεν είναι σύμφωνα με τις απαιτήσεις που έχουν καθορισθεί αντιστοίχως, στο άρθρο 2 του κανονισμού (ΕΚ) αριθ. 454/95 της Επιτροπής, της 28ης Φεβρουαρίου 1995, περί λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος (8), όπως τροποποιήθηκε τελευταία από τον κανονισμό (ΕΚ) αριθ. 419/98 (9), και στο άρθρο 1 του κανονισμού (ΕΚ) αριθ. 322/96 της Επιτροπής, της 22ας Φεβρουαρίου 1996, σχετικά με τις λεπτομέρειες εφαρμογής της δημόσιας αποθεματοποίησης του αποκορυφωμένου γάλακτος σε σκόνη (10), όπως τροποποιήθηκε τελευταία από τον κανονισμό (ΕΚ) αριθ. 419/98 7 ότι οι εν λόγω δαπάνες αποθεματοποιήσεως έχουν καθορισθεί με αναφορά στο άρθρο 7 παράγραφος 2 του κανονισμού (ΕΟΚ) αριθ. 3597/90 της Επιτροπής, της 12ης Δεκεμβρίου 1990, σχετικά με τους λογιστικούς κανόνες για τα μέτρα παρεμβάσεως που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρεμβάσεως (11), όπως τροποποιήθηκε τελευταία από τον κανονισμό (ΕΚ) αριθ. 1392/97 (12) 7 ότι μεριμνώντας για συνάφεια, πρέπει να αντικατασταθούν τα προαναφερόμενα γενεσιουργά αίτια με αναφορά στο γενεσιουργό αίτιο που προβλέπεται στο άρθρο 7 παράγραφος 2 του κανονισμού (ΕΟΚ) αριθ. 3597/90 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1756/93 τροποποιείται ως εξής:
1. Στο μέρος Β.ΙΙ, το στοιχείο 6 αντικαθίσταται από το ακόλουθο κείμενο:
ΘΕΣΗ ΠΗΝΑΚΑ
2. Στο μέρος Β.ΙΙΙ, το στοιχείο 4 αντικαθίσταται από το ακόλουθο κείμενο:
ΘΕΣΗ ΠΗΝΑΚΑ
3. Στο μέρος Δ, στο σημείο 2 εδάφιο Α, οι όροι «Γεωργική ισοτιμία που ισχύει την ημέρα της ανάληψης κατά την έννοια του άρθρου 5 παράγραφος 1» αντικαθίστανται από τους όρους «Γεωργική ισοτιμία που αναφέρεται στο άρθρο 7 παράγραφος 2 στοιχεία α) και β) του κανονισμού (ΕΟΚ) αριθ. 3597/90».
4. Στο μέρος Δ, στο σημείο 3 εδάφιο Α, οι όροι «Γεωργική ισοτιμία που ισχύει την ημέρα αναλήψεως των σχετικών εμπορευμάτων» αντικαθίστανται από τους όρους «Γεωργική ισοτιμία που αναφέρεται στο άρθρο 7 παράγραφος 2 στοιχεία α) και β) του κανονισμού (ΕΟΚ) αριθ. 3597/90».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ωστόσο, τα σημεία 1 και 2 του άρθρου 1 εφαρμόζονται στους διαγωνισμούς των οποίων η προθεσμία για την υποβολή των προσφορών έχει λήξει μετά την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 1998.

Labels: 2
17
19
3
6